《瘦马》
宋代·郑獬

瘦马如束薪，寒沙粘绿发。
我非九方皋，谓有大宛骨。
渴引寒泉饮，饥翦青刍秣。
如何得甘豢，辄尔事蹄齧。
朝来试锦鞯，冲踏行步阔。
起立高於人，一顿金羁脱。
圉人虽有恩，亦惧来奔蹶。
古称去害群，吾宁痛鞭挞。
咄哉尔何心，无乃忘本末。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。